title: 2007/440/KE: Deċiżjoni tal-Kummissjoni tal- 25 ta’ Ġunju 2007 li tirrevoka d-Deċiżjoni 2005/704/KE li taċċetta impenn offrut b’rabta mal-proċediment ta’ l- antidumping ta’ ċerti briks tal-manjesja li joriġinaw fir-Repubblika Popolari taċ-Ċina

text:
               26.6.2007

               MT

               Il-Ġurnal Uffiċjali ta’ l-Unjoni Ewropea

               L 164/32

         DEĊIŻJONI TAL-KUMMISSJONI
   tal-25 ta’ Ġunju 2007
   li tirrevoka d-Deċiżjoni 2005/704/KE li taċċetta impenn offrut b’rabta mal-proċediment ta’ l-antidumping ta’ ċerti briks tal-manjesja li joriġinaw fir-Repubblika Popolari taċ-Ċina
   (2007/440/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolamnet tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi li mhumiex membri tal-Komunità Ewropea (1) (ir-‘Regolament bażiku’), u b’mod partikolari l-Artikoli 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   IL-MIŻURI ATTWALI

               (1)

               F’Ottubru 2005, il-Kunsill, permezz tar-Regolament (KE) Nru 1659/2005 (2), impona dazju definittiv ta’ l-antidumping fuq importazzjonijiet ta’ ċerti briks tal-manjesja li joriġinaw fir-Repubblika Popolari taċ-Ċina (‘il-prodott ikkonċernat’).

               (2)

               Il-Kummissjoni, permezz tad-Deċiżjoni 2005/704/KE tal-11 ta’ Ottubru 2005 (3), aċċettat impenn fuq il-prezzijiet offrut minn Yingkou Qinghua Refractories Co. Ltd., (il-Kumpanija’).

         B.   KSUR ta’ L-IMPENN
   1.   L-impenn
   (a)   Obbligi tal-kumpanija f’dak li għandu x’jaqsam ma’ l-impenn

               (3)

               Fil-kuntest ta’ l-impenn, il-Kumpanija qablet, inter alia, li ma tbiegħx il-prodott ikkonċernat lill-Komunità Ewropea taħt ċerti prezzijiet minimi (‘PM’) stipulati fl-impenn.

               (4)

               It-termini ta’ l-impenn jobbligaw ukoll lill-Kumpanija sabiex tipprovdi lill-Kummissjoni b’tagħrif regolari u ddettaljat fil-forma ta’ rapport kull tliet xhur tal-bejgħ tagħha tal-prodott ikkonċernat lill-Komunità Ewropea.

               (5)

               Bil-għan li tiżgura konformità ma’ l-impenn, il-Kumpanija ntrabtet ukoll li tippermetti żjajjar ta’ verifika fuq il-post fil-proprjetà tagħha sabiex tiġi vverifikata l-eżattezza u l-veraċità tad-data ppreżentata fir-rapporti msemmija ta’ kull tliet xhur u sabiex tipprovdi t-tagħrif kollu meqjus bħala meħtieġ mill-Kummissjoni.

         (b)   Dispożizzjonijiet oħra ta’ l-impenn

               (6)

               Minbarra dan, u kif stipulat fl-impenn, it-tħaddin ta’ l-impenn mill-Kummissjoni Ewropea huwa bbażat fuq fiduċja u kull azzjoni li tagħmel ħsara lir-relazzjoni ta’ fiduċja stabbilita mal-Kummissjoni Ewropea għandha tiġġustifika l-irtirar immedjat ta’ l-impenn.

               (7)

               Barra minn dan, u kif stipulat fl-impenn, kull bidla fiċ-ċirkustanzi li sseħħ matul il-perjodu ta’ implimentazzjoni ta’ l-impenn minn dawk iċ-ċirkustanzi li kienu jeżistu fi żmien meta l-impenn ġie aċċettat li kienu rilevanti għad-deċiżjoni li l-impenn jiġi aċċettat tista’ twassal għall-irtirar ta’ l-impenn mill-Kummissjoni Ewropea.

         2.   Żjara ta’ verifika lill-Kumpanija

               (8)

               F’dan ir-rigward, saret żjara ta’ verifika fil-post tal-Kumpanija fir-Repubblika Popolari taċ-Ċina.

               (9)

               Jumejn qabel iż-żjara, il-Kumpanija ppreżentat verżjonijiet riveduti tar-rapporti ta’ l-impenn għat-tieni u t-tielet kwart ta’ l-2006. Ir-reviżjonijiet ippreżentati kienu jikkonċernaw – inter alia – prolungament tat-termini ta’ ħlas għal ħames tranżazzjonijiet. Dawn it-tibdiliet għaż-żmien permess għall-ħlas wasslu għal prezzijiet aktar baxxi mill-PM.

               (10)

               Barra minn hekk, iż-żjara ta’ verifika stabbiliet bidla fix-xejra tal-kummerċ lill-Komunità Ewropea wara l-impożizzjoni ta’ miżuri ta’ l-antidumping. Matul il-perjodu ta’ l-investigazzjoni wasslet għall-impożizzjoni tal-miżuri attwali, il-Kumpanija biegħet il-prodott ikkonċernat esklussivament lill-Komunità. Wara l-impożizzjoni tal-miżuri l-Kumpanija bdiet tbiegħ ukoll prodotti oħra lill-klijenti tagħha fil-Komunità.

               (11)

               Bidla bħal din fix-xejra tal-kummerċ taffettwa l-impenn minħabba li tikkostitwixxi riskju serju għal kumpens ambigwu, jiġifieri l-prodott mhux kopert mill-impenn jista’ jinbiegħ fi prezzijiet artifiċjalment baxxi sabiex jikkumpensa għal PM għall-prodott kopert permezz ta’ l-impenn.

               (12)

               Sabiex tivverifika b’mod ulterjuri jekk kumpens tali seħħx tassew, il-Kumpanija ntalbet tipprovdi kopji ta’ fatturi tal-prodott mhux kopert permezz ta’ l-impenn, maħruġ lil klijenti oħra fil-Komunità Ewropea u ‘l barra minnha.

               (13)

               Il-Kumpanija argumentat li analiżi tal-prezzijiet ta’ prodotti oħra mhijiex sinifikanti sabiex tidentifika l-kumpens ambigwu minħabba li l-kwalitajiet u l-prezzijiet assoċjati ta’ dawn il-prodotti jistgħu jvarjaw minn klijent għall-ieħor. Sabiex titratta dan it-tħassib, il-Kumpanija ntalbet tipprovdi lista tal-prezzijiet elenkati skond kwalitajiet u klijenti differenti iżda rrifjutat li tagħmel hekk u allegat li dan kien jikkonċerna tagħrif kunfidenzjali għal prodotti li mhumiex koperti mill-miżuri.

               (14)

               Fl-aħħarnett, il-Kumpanija pprovdiet kopji ta’ ħames fatturi għal prodotti mhux koperti mill-impenn, maħruġa fl-2005 u l-2006. Fattura minnhom inħarġet lil klijent li kien qiegħed jixtri fl-istess waqt il-prodott kopert permezz ta’ l-impenn, fattura oħra kienet tikkonċerna klijent ġewwa l-Komunità li ma xtarax il-prodott ikkonċernat mill-Kumpanija. Il-bqija tal-fatturi nħarġu lil klijenti ‘l barra mill-Komunità.

               (15)

               Meta tqiesu l-kwalitajiet varji mixtrija minn dawn il-ħames klijenti, instab li l-prezz li ntalab lill-klijent fil-Komunità, li xtara wkoll il-prodott kopert permezz ta’ l-impenn, kien sinifikament aktar baxx mill-prezz li ntalab għal kwalitajiet simili lill-klijent l-ieħor fil-Komunità li ma xtarax il-prodott kopert permezz ta’ l-impenn. Differenza simili fil-prezz applikat għall-klijenti l-oħra barra mill-Komunità. Għalhekk din il-politika ta’ prezzijiet hija meqjusa bħala indikazzjoni ċara li fil-fatt sar kumpens ambigwu.

         3.   Raġunijiet għall-irtirar tat-tħaddin ta’ l-impenn

               (16)

               L-obbligu tal-Kumpanija li tirrispetta l-PM għall-bejgħ kollu tal-prodott kopert permezz ta’ l-impenn ma ntlaħaqx, kif deskritt fl-inċiż (9) hawn fuq.

               (17)

               Barra minn dan, bidla fix-xejra tal-kummerċ mindu saret l-impożizzjoni tal-miżuri wasslet għal riskju sinifikanti għal kumpens ambigwu li ma jippermettix iżjed lill-Kummissjoni sabiex tissorvelja b’mod effettiv l-impenn u għalhekk tagħmel l-impenn wieħed li mhuwiex prattiku

               (18)

               Jidher li din il-bidla fix-xejra tal-kummerċ ippermettiet lill-Kumpanija li tikkumpensa klijenti fil-Komunità għal bejgħ soġġett għall-PM permezz ta’ prezzijiet artifiċjalment baxxi għall-prodott li mhuwiex kopert mill-impenn.

               (19)

               Din il-bidla fix-xejra tal-kummerċ hija meqjusa bħala bidla rilevanti fiċ-ċirkustanzi mqabbla ma’ dawk li kienu jeżistu fi żmien li tħaddan l-impenn u għandha twassal, filwaqt li jittieħdu f’konsiderazzjoni s-sejbiet stipulati hawn fuq fl-inċiżi (10) sa (12), għall-irtirar ta’ l-impenn.

               (20)

               Ukoll, meta żammet il-listi tal-prezzijiet għal prodotti mhux koperti permezz ta’ l-impenn, il-Kumpanija naqset milli tikkonforma ma’ l-obbligu li tipprovdi tagħrif rilevanti skond l-Artikolu 8(7) tar-Regolament bażiku u d-dispożizzjonijiet ta’ l-impenn.

               (21)

               Barra minn dan, in-nuqqas ta’ rieda tal-kumpanija li tipprovdi dawn il-listi tal-prezzijiet għamlet ħsara lir-relazzjoni ta’ fiduċja li kienet tifforma l-bażi tat-tħaddin ta’ l-impenn.

         4.   Il-preżentazzjonijiet bil-miktub
   (a)   Il-Proporzjonalità

               (22)

               Fir-rigward tal-ksur tal-prezz, il-Kumpanija ammettiet li seħħ ksur tal-prezz. Madankollu, il-Kumpanija argumentat li l-prezzijiet tal-bejgħ tat-tranżazzjonijiet l-oħra kollha kienu strettament konformi mal-PM. Barra minn dan, ġie ppreżentat li l-prezz finali ma kienx sinifikament aktar baxx minn PM. Il-Kumpanija ddikjarat li, fuq din il-bażi, l-irtirar ta’ dan l-impenn ikun sproporzjonat mal-ksur li seħħ.

               (23)

               B’reazzjoni għal dawn l-argumenti, fir-rigward tal-kwistjoni tal-proporzjonalità, għandu jiġi indikat li skond l-impenn, il-Kumpanija ntrabtet li tiżgura li l-Prezz Nett tal-Bejgħ għall-bejgħ kollu kopert permezz ta’ l-impenn għandu jkun fil-PM stipulat fl-impenn jew ogħla minnu.

               (24)

               Barra minn hekk, ir-Regolament bażiku ma fih l-ebda rekwiżit dirett jew indirett li kontravenzjoni ta’ impenn għandha tirrelata ma’ perċentwal minimu ta’ bejgħ jew għandha tirrelata ma’ perċentwal minimu ta’ PM.

               (25)

               Din l-istrateġija kienet ikkonfermata wkoll permezz tal-ġurisprudenza tal-Qorti tal-Prim’Istanza li qatgħetha li kull ksur ta’ impenn huwa biżżejjed għall-irtirar ta’ tħaddin ta’ impenn (4).

               (26)

               Skond dan, l-argumenti ppreżentati mill-Kumpanija fir-rigward tal-proporzjonalità ma jbiddlux il-perspettiva tal-Kummissjoni li seħħ ksur u li l-irtirar ta’ l-impenn għandu jkun proporzjonali għal dak il-ksur.

         (b)   Il-bidla fix-xejra tal-kummerċ

               (27)

               Fir-rigward tal-bidla fix-xejra tal-kummerċ, il-Kumpanija ppreżentat li ma kinitx biddlet ix-xejra tagħha tal-kummerċ b’mod deliberat sabiex tikkumpensa klijenti fil-Komunità għal bejgħ soġġett għall-PM permezz ta’ prezzijiet artifiċjalment baxxi għall-prodott li mhuwiex kopert mill-impenn.

               (28)

               Kien argumentat li ż-żieda fil-prezz ikkawżata bl-impożizzjoni tal-miżuri ta’ l-antidumping u t-tnaqqis konsegwenti fil-bejgħ lill-UE tal-prodott ikkonċernat wasslu lill-Kumpanija sabiex tiżviluppa prodotti ġodda lil hinn mill-ambitu tal-miżuri sabiex iżżomm kummerċ mal-Komunità.

               (29)

               B’reazzjoni għal dawn l-argumenti, għandu jiġi enfasizzat li l-bidla fix-xejra tal-kummerċ bħala tali tikkostitwixxi riskju serju ta’ kumpens ambigwu irrispettivament mir-raġuni li seħħet minħabba fiha. Hija prassi stabbilita tal-Kummissjoni li ma taċċettax impenji ta’ prezz jekk ir-riskju ta’ kumpens ambigwu huwa wieħed għoli. Konsegwentament, jekk isseħħ bidla bħal din fil-kummerċ matul il-perjodu ta’ l-applikazzjoni ta’ l-impenn, il-bidla nfisha hija biżżejjed għall-Kummissjoni sabiex tirtira l-impenn, minħabba li tagħmel is-sorveljanza ta’ l-impenn waħda mhux prattika, irrispettivament minn jekk seħħx kumpens ambigwu jew le.

               (30)

               Skond dan, l-argumenti ppreżentati mill-Kumpanija f’dan ir-rigward ma jbiddlux il-perspettiva tal-Kummissjoni li x-xejra tal-kummerċ wasslet għal riskju sinifikanti ta’ kumpens ambigwu.

         (ċ)   L-iskema tal-kumpens

               (31)

               Il-Kumpanija ppreżentat ukoll li hija strateġija raġjonevoli u prassi komuni tan-negozju li toffri prezzijiet favorevoli meta tkun qed tipprova tippenetra suq bi prodott ġdid u għalhekk ma jistax jiġi konkluż li fil-fatt seħħ kumpens, b’mod partikolari minħabba li l-volum tal-bejgħ tal-prodott il-ġdid kien ‘il bogħod milli jikkumpensa b’mod sħiħ għat-telf fil-bejgħ tal-prodott kopert bl-impenn.

               (32)

               B’reazzjoni għal din il-preżentazzjoni, għandu jiġi enfasizzat li prezz favorevoli kien offrut biss lill- klijent li qed jixtri kemm il-prodott ikkonċernat permezz ta’ l-impenn kif ukoll prodotti oħra. Ma kienx offrut lill- klijent ieħor fl-UE li ma jixtrix il-prodott kopert permezz tal-ftehim. Għalhekk, il-prezz għoli immens li talbu lill-klijent l-ieħor fl-UE għal kwantità simili jdgħajjef din il-linja ta’ argument u jsaħħaħ l-argument li fil-fatt seħħ kumpens ambigwu.

               (33)

               Barra minn hekk, f’dak li għandu x’jaqsam ma’ kwistjonijiet ta’ materjalità u proporzjonalità, għandu jiġi enfasizzat li mhemm l-ebda rekwiżit li jorbot il-Kummissjoni sabiex turi li tnaqqis fil-bejgħ tal-prodott ikkonċernat għamlet tajjeb għalih żieda ekwivalenti fil-bejgħ ta’ prodotti ġodda meta tkun qed tivverifika jekk seħħx kumpens ambigwu jew le.

         (d)   It-tagħrif li għandu jingħata

               (34)

               Barra minn dan, il-Kumpanija kkuntestat li kienet irrifjutat li tipprovdi lista tal-prezzijiet għal prodotti mhux koperti permezz ta’ dan l-impenn iżda argumentat li ma għandhiex lista universali tal-prezzijiet minħabba li prezzijiet differenti japplikaw lil konsumaturi differenti f’reġjuni differenti.

               (35)

               B’reazzjoni għal din il-preżentazzjoni, għandu jitfakkar li l-Kumpanija ntalbet tipprovdi dawk il-listi tal-prezzijiet li huma disponibbli sabiex tingħeleb din il-problema, iżda ma kinitx disposta li tagħmel dan minħabba li allegat li kienu jikkonċernaw tagħrif kunfidenzjali għal prodotti li mhumiex koperti permezz ta’ miżuri.

               (36)

               Skond dan, l-argumenti ppreżentati mill-Kummissjoni f’dan ir-rigward ma jbiddlux il-perspettiva tal-Kummissjoni li l-Kumpanija naqset milli tikkonforma ma’ l-obbligu li tippermetti verifika tad-data pertinenti skond l-Artikolu 8(7) tar-Regolament bażiku.

         C.   IR-REVOKA TAD-DEĊIŻJONI 2005/704/KE

               (37)

               Fid-dawl ta’ dan ta’ hawn fuq, it-tħaddin ta’ l-impenn għandu jiġi rtirat u d-Deċiżjoni 2005/704/KE għandha tiġi rrevokata. Skond dan, għandu japplika d-dazju definittiv ta’ l-antidumping impost permezz ta’ l-Artikolu 1(2) tar-Regolament (KE) Nru 1659/2005 fuq importazzjonijiet tal-prodott ikkonċernat mill-Kumpanija.

         IDDEĊIDIET KIF ĠEJ:
   Artikolu 1
   Id-Deċiżjoni tal-Kummissjoni 2005/704/KE hija permezz ta’ dan irrevokata.
   Artikolu 2
   Din id-Deċiżjoni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 25 ta’ Ġunju 2007.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17.)

      (2)  ĠU L 267, 12.10.2005, p. 1.

      (3)  ĠU L 267, 12.10.2005, p. 27.

      (4)  F’dan il-kuntest, ara l-każ T-51/96 Miwon v Council [ECR 2000, p. II-1841] paragrafu 52; il-każ T-340/99 Arne Mathisen AS v Council [ECR 2002, p. II-2905] paragrafu 80.


title: Deċiżjoni tal-Kunsill 2012/170/PESK tat- 23 ta’ Marzu 2012 li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova

text:
               24.3.2012

               MT

               Il-Ġurnal Uffiċjali tal-Unjoni Ewropea

               L 87/92

         DEĊIŻJONI TAL-KUNSILL 2012/170/PESK
   tat-23 ta’ Marzu 2012
   li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-27 ta’ Settembru 2010, il-Kunsill adotta d-Deċiżjoni 2010/573/PESK (1).

               (2)

               Sabiex jitħeġġeġ il-progress fil-kisba ta' ftehim politiku għall-konflitt Transnistrijan u r-restawr tal-libertà ta' moviment tal-persuni matul il-konfini amministrattivi tar-reġjun Transnistrijan, il-miżuri restrittivi li japplikaw fir-rigward tal-Anness I għad-Deċiżjoni 2010/573/PESK għandhom jibqgħu sospiżi sat-30 ta' Settembru 2012. Fi tmiem dak il-perijodu, il-Kunsill għandu jirrevedi dawk il-miżuri restrittivi fid-dawl tal-iżviluppi fiż-żewġ oqsma msemmija hawn fuq.

               (3)

               Sabiex jitħeġġeġ il-progress fl-indirizzar tal-problemi pendenti tal-iskejjel li jgħallmu bl-alfabett Latin, il-miżuri restrittivi li japplikaw fir-rigward tal-Anness II għad-Deċiżjoni 2010/573/PESK għandhom jibqgħu sospiżi sat-30 ta' Settembru 2012. Fit-tmien dak il-perijodu, il-Kunsill għandu jirrevedi dawk il-miżuri restrittivi bil-ħsieb li jiġi żgurat l-issodisfar tal-kondizzjonijiet għal ritorn effettiv u sostenibbli tal-funzjonament normali tal-iskejjel li jgħallmu bl-alfabett Latin fir-reġjun Transnistrijan, jiġifieri permezz tat-tneħħija tar-restrizzjonijiet fuq ir-reġistrazzjoni tagħhom mill-amministrazzjoni de facto Transnistrijana, id-dispożizzjoni għall-kondizzjonijiet ta' funzjonament deċenti għalihom kollha, u s-sostenibbiltà ta' tali kondizzjonijiet ta' funzjonament matul iż-żmien.

               (4)

               L-informazzjoni marbuta ma' ċerti persuni inklużi fil-listi fl-Annessi I u II għad-Deċiżjoni 2010/573/PESK għandha tiġi aġġornata.

               (5)

               Id-Deċiżjoni 2010/573/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 4 tad-Deċiżjoni 2010/573/PESK, paragrafu 3 huwa sostitwit b'dan li ġej:

      "3.   Il-miżuri restrittivi previsti f'din id-Deċiżjoni għandhom ikunu sospiżi sat-30 ta' Settembru 2012. Fi tmiem dak il-perijodu, il-Kunsill għandu jirrevedi dawk il-miżuri restrittivi."

   Artikolu 2
   1.   L-Anness I għad-Deċiżjoni 2010/573/PESK għandu jiġi emendat kif jinsab fl-Anness I għal din id-Deċiżjoni.
   2.   L-Anness II għad-Deċiżjoni 2010/573/PESK għandhu jiġi emendat kif jinsab fl-Anness II għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Marzu 2012.

            Għall-Kunsill

            Il-President

         C. ASHTON

      (1)  ĠU L 253, 28.9.2010, p. 54.

      ANNESS I
      L-entrati għall-persuni msemmija hawn taħt għandhom jiġu sostitwiti bl-entrati li jidhru hawn taħt:

                  1.

                  SMIRNOV, Igor Nikolayevich, dak li qabel kien “President”, imwieled fit-23 ta’ Ottubru 1941 f’Khabarovsk, il-Federazzjoni Russa, passaport Russu Nru 50No0337530.

                  2.

                  SMIRNOV, Vladimir Igorevich, iben in-Nru 1 u dak li qabel kien “President tal-Kumitat Doganali tal-Istat”, imwieled fit-3 ta’ April 1961 f’Kupiansk, Kharkovskaya oblast jew Novaya Kakhovka, Khersonskaya oblast, l-Ukraina, passaport Russu Nru 50No00337016.

                  3.

                  KHAZHEYEV, Stanislav Galimovich, dak li qabel kien “Ministru tad-Difiża”, imwieled fit-28 ta’ Diċembru 1941 f’Chelyabinsk, il-Federazzjoni Russa.

                  4.

                  ANTYUFEYEV, Vladimir Yuryevich, magħruf ukoll bħala SHEVTSOV, Vadim, dak li qabel kien “Ministru għas-Sigurtà tal-Istat”, imwieled fl-1951 f’Novosibirsk, il-Federazzjoni Russa, passaport Russu.

                  5.

                  KOROLYOV, Alexandr Ivanovich, dak li qabel kien “Viċi-President”, imwieled fl-24 ta' Ottubru 1958 f' Wroclaw, il-Polonja, passaport Russu.

                  6.

                  KRASNOSELSKY, Vadim Nikolayevich, dak li qabel kien “Ministru tal-Affarijiet Interni”, imwieled fl-14 ta' April 1970, f'Dauriya, Zabaykalskyi rayon, Chitinskaya oblast, il-Federazzjoni Russa.

                  7.

                  ATAMANIUK, Vladimir, dak li qabel kien “Viċi Ministru tad-Difiża”.

      ANNESS II
      L-entrati għall-persuni msemmija hawn taħt għandhom jiġu sostitwiti bl-entrati li jidhru hawn taħt:

                  1.

                  MAZUR, Igor Leonidovich, dak li qabel kien “Kap tal-Amministrazzjoni tal-Istat f’Dubossary Rayon”, imwieled fid-29 ta’ Jannar 1967 f’Dubossary, ir-Repubblika tal-Moldova.

                  2.

                  PLATONOV, Yuri Mikhailovich, magħruf bħala Yury PLATONOV, dak li qabel kien “Kap tal-Amministrazzjoni tal-Istat fi Rybnitsa Rayon u Rybnitsa City” imwieled fis-16 ta’ Jannar 1948 fi Klimkovo, Poddorsky rayon, Novgorodskaya oblast, passaport Russu Nru 51No0527002, maħruġ mill-Ambaxxata Russa f’Chisinau fl-4 ta’ Mejju 2001.

                  3.

                  KOGUT, Vecheslav Vasyilevich, dak li qabel kien “Kap tal-Amministrazzjoni tal-Istat f’Bender”, imwieled fis-16 ta’ Frar 1950 f’Taraclia, Chadir-Lunga rayon, Repubblika tal-Moldova.

                  4.

                  KOSTIRKO, Viktor Ivanovich, dak li qabel kien “Kap tal-Amministrazzjoni tal-Istat f’Tiraspol”, imwieled fl-24 ta’ Mejju 1948, Komsomolsk na Amure, Habarovsky kray, il-Federazzjoni Russa.


title: Deċiżjoni tal-Kunsill 2008/918/PESK tat- 8 ta’ Diċembru 2008 dwar it-tnedija tal-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)

text:
               9.12.2008

               MT

               Il-Ġurnal Uffiċjali ta’ l-Unjoni Ewropea

               L 330/19

         DEĊIŻJONI TAL-KUNSILL 2008/918/PESK
   tat-8 ta’ Diċembru 2008
   dwar it-tnedija tal-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 17(2) tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar it-tnedija tal-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (operazzjoni insejħa “Atalanta”), u b’mod partikolari l-Artikolu 5 tagħha,
   Billi:

               (1)

               Fir-Riżoluzzjoni 1814 (2008) tiegħu dwar is-sitwazzjoni fis-Somalja, adottata fil-15 ta’ Mejju 2008, il-Kunsill tas-Sigurtà tan-Nazzjonijiet Uniti (KSNU) talab lill-Istati u lill-organizzazzjonijiet reġjonali, billi jikkoordinaw mill-qrib l-azzjoni tagħhom bejniethom, biex jieħdu miżuri sabiex jipproteġu lill-bastimenti li qed jieħdu sehem fit-trasport u l-ispedizzjoni tal-għajnuna umanitarja għas-Somalja u fl-attivitajiet awtorizzati min-Nazzjonijiet Uniti.

               (2)

               Fir-Riżoluzzjoni 1816 (2008) tiegħu dwar is-sitwazzjoni fis-Somalja, adottata fit-2 ta’ Ġunju 2008, il-KSNU ddikjara li jinsab imħasseb dwar il-periklu li l-atti ta’ piraterija u serq bl-użu tal-armi mwettqin fuq bastimenti qed joħolqu għat-trasport tal-għajnuna umanitarja fis-Somalja, għas-sigurtà tar-rotot marittimi kummerċjali u għat-tbaħħir internazzjonali. Il-KSNU impenja b’mod partikolari lill-Istati li jixtiequ jużaw ir-rotot marittimi kummerċjali li jinsabu ‘l barra mix-xtut Somali biex jirrinfurzaw u jikkoordinaw, f’kooperazzjoni mal-Gvern federali proviżorju (GFP), l-azzjoni meħuda biex tiskoraġġixxi l-atti ta’ piraterija u s-serq bl-użu tal-armi mwettqin fuq il-baħar.

               (3)

               Fir-Riżoluzzjoni 1838 (2008) tiegħu dwar is-sitwazzjoni fis-Somalja, adottata fis-7 ta’ Ottubru 2008, il-KSNU laqa’ l-ippjanar li għaddej ta’ operazzjoni navali militari eventwali tal-Unjoni Ewropea, kif ukoll ta’ inizjattivi internazzjonali u nazzjonali oħrajn meħudin għall-implimentazzjoni tar-Riżoluzzjonijiet 1814 (2008) u 1816 (2008) u talab minnufih lill-Istati kollha li għandhom il-mezzi biex jikkooperaw mal-GFT fil-ġlieda kontra l-piraterija u s-serq bl-użu tal-armi mwettqin fuq il-baħar, f’konformità mad-dispożizzjonijiet tar-Riżoluzzjoni 1816 (2008) tiegħu. Huwa talab ukoll minnufih lill-Istati kollha u lill-organizzazzjonijiet reġjonali kollha biex ikomplu jaġixxu, f’konformità mad-dispożizzjonijiet tar-Riżoluzzjoni 1814 (2008) tiegħu, biex jipproteġu l-konvojs marittimi tal-Programm Dinji tal-Ikel (PDI), li huma vitali għat-twassil tal-għajnuna umanitarja għall-popolazzjoni Somala.

               (4)

               Permezz ta’ ittra datata l-14 ta’ Novembru 2008 il-GFT ikkomunika lis-Segretarju Ġenerali tan-Nazzjonijiet Uniti l-offerta li kienet saret lilu, f’konformità mal-paragrafu 7 tar-Riżoluzzjoni 1816(2008).

               (5)

               L-Unjoni Ewropea tista’ tiġi mġiegħla toqgħod fuq riżoluzzjonijiet ulterjuri tal-KSNU li jirrigwardaw is-sitwazzjoni fis-Somalja.

               (6)

               F’konformità mal-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fit-tfassil u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet fir-rigward tad-difiża u b’hekk ma tikkontribwixxix għall-finanzjament tal-operazzjoni,

         IDDEĊIEDA:
   Artikolu 1
   Il-Pjan operazzjonali u r-regoli ta’ ingaġġ rigward l-operazzjoni militari tal-UE bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja, minn issa msejħa “operazzjoni Atalanta”, huma approvati.
   Artikolu 2
   L-operazzjoni Atalanta għandha tiġi mnedija fit-8 ta’ Diċembru 2008.
   Artikolu 3
   Il-kmandant tal-operazzjoni Atalanta huwa awtorizzat, b’effett immedjat, biex jagħti l-ordni ta’ attivazzjoni (ACTORD) sabiex jitwettaq l-iskjerament tal-forzi u jibda t-twettiq tal-missjoni.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 5
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmula fi Brussell, 8 ta’ Diċembru 2008.

            Għall-Kunsill

            Il-President

         B. KOUCHNER

      (1)  ĠU L 301 tat-12.11.2008, p. 33.


title: Deċiżjoni tal-Kunsill 2014/507/PESK tat- 30 ta' Lulju 2014 li temenda d-Deċiżjoni 2014/386/PESK dwar restrizzjonijiet fuq oġġetti li joriġinaw fil-Krimea jew Sevastopol, minħabba l-annessjoni illegali tal-Krimea u Sevastopol

text:
               30.7.2014

               MT

               Il-Ġurnal Uffiċjali tal-Unjoni Ewropea

               L 226/20

         DEĊIŻJONI TAL-KUNSILL 2014/507/PESK
   tat-30 ta' Lulju 2014
   li temenda d-Deċiżjoni 2014/386/PESK dwar restrizzjonijiet fuq oġġetti li joriġinaw fil-Krimea jew Sevastopol, minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fit-23 ta' Ġunju 2014, il-Kunsill adotta d-Deċiżjoni 2014/386/PESK. (1)

               (2)

               Fid-dawl tal-annessjoni illegali tal-Krimea li baqgħet għaddejja, il-Kunsill jikkunsidra li għandhom jittieħdu miżuri addizzjonali li jirrestrinġu il-kummerċ ma' u l-investiment fil-Krimea u Sevastopol.

               (3)

               Hija meħtieġa aktar azzjoni mill-Unjoni sabiex jiġu implimentati ċerti miżuri.

               (4)

               Id-Deċiżjoni 2014/386/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/386/PESK hija b'dan emendata kif ġej:

               (1)

               It-titolu huwa sostitwit b'dan li ġej:
               “Deċiżjoni tal-Kunsill 2014/386/PESK tat-23 ta' Ġunju 2014 dwar miżuri restrittivi minħabba l-annessjoni illegali tal-Krimea u Sevastopol”.

               (2)

               Jiddaħħlu l-Artikoli li ġejjin:
               “Artikolu 4a
               1.   Il-bejgħ, il-provvista jew it-trasferiment ta' tagħmir u teknoloġija kruċjali għall-ħolqien, l-akkwist jew l-iżvilupp ta' proġetti tal-infrastruttura fis-setturi li ġejjin fil-Krimea u Sevastopol, minn ċittadini tal-Istati Membri, jew mit-territorji tal-Istati Membri, jew bl-użu ta' bastimenti jew inġenji tal-ajru taħt il-ġurisdizzjoni tal-Istati Membri, għandhom jiġu pprojbiti sew jekk joriġinaw fit-territorji tagħhom u sew jekk le:

                           (a)

                           trasport;

                           (b)

                           telekomunikazzjoni;

                           (c)

                           enerġija.

                     L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan il-paragrafu.
               2.   Għandu jiġi pprojbit il-provvediment ta' dan li ġej lil intrapriżi fil-Krimea u Sevastopol li huma involuti fil-ħolqien, l-akkwist jew l-iżvilupp ta' infrastruttura fis-setturi msemmija fil-paragrafu 1 fil-Krimea u Sevastopol:

                           (a)

                           assistenza teknika jew taħriġ jew servizzi oħra marbuta ma' tagħmir u teknoloġija kruċjali kif iddeterminat skont il-paragrafu 1;

                           (b)

                           finanzjament jew assistenza finanzjarja għal kwalunkwe bejgħ, provvista, trasferiment jew esportazzjoni ta' tagħmir u teknoloġija kruċjali kif iddeterminat skont il-paragrafu 1 jew għall-għoti ta' assistenza teknika jew taħriġ relatati.

                     3.   Għandha tiġi pprojbita l-parteċipazzjoni, konsapevolment jew intenzjonalment, f'attivitajiet li l-għan jew l-effett tagħhom huwa li jevitaw il-projbizzjonijiet imsemmijin fil-paragrafi 1 u 2.
               Artikolu 4b
               1.   Il-bejgħ, il-provvista jew it-trasferiment ta' tagħmir u teknoloġija kruċjali għall-isfruttament tar-riżorsi naturali li ġejjin fil-Krimea u Sevastopol, minn ċittadini tal-Istati Membri, jew mit-territorji tal-Istati Membri, jew bl-użu ta' bastimenti jew inġenji tal-ajru taħt il-ġurisdizzjoni tal-Istati Membri, għandhom jiġu pprojbiti sew jekk joriġinaw fit-territorji tagħhom u sew jekk le:

                           (a)

                           żejt;

                           (b)

                           gass;

                           (c)

                           minerali.

                     L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan il-paragrafu.
               2.   Għandu jiġi pprojbit l-għoti ta' dan li ġej lil intrapriżi li huma involuti fl-isfruttament tar-riżorsi naturali msemmija fil-paragrafu 1 fil-Krimea u Sevastopol:

                           (a)

                           assistenza teknika jew taħriġ jew servizzi oħra marbuta ma' tagħmir u teknoloġija kruċjali kif iddeterminat skont il-paragrafu 1;

                           (b)

                           finanzjament jew assistenza finanzjarja għal kwalunkwe bejgħ, provvista, trasferiment jew esportazzjoni ta' tagħmir u teknoloġija kruċjali kif iddeterminat skont il-paragrafu 1 jew għall-għoti ta' assistenza teknika jew taħriġ relatati.

                     3.   Għandha tiġi pprojbita l-parteċipazzjoni, konsapevolment jew intenzjonalment, f'attivitajiet li l-għan jew l-effett tagħhom huwa li jevitaw il-projbizzjonijiet imsemmijin fil-paragrafi 1 u 2.
               Artikolu 4c
               Il-projbizzjonijiet li jinsabu fl-Artikoli 4a u 4b għandhom ikunu mingħajr preġudizzju għall-eżekuzzjoni, sat-28 ta' Ottubru 2014, ta' kuntratti konklużi qabel it-30 ta’ Lulju 2014 jew kuntratti anċillari, meħtieġa għall-eżekuzzjoni ta' tali kuntratti, li għandhom jiġu konklużi u eżegwiti mhux aktar tard mit-28 ta' Ottubru 2014.
               Artikolu 4d
               Dan li ġej għandu jiġi pprojbit:

                           (a)

                           l-għoti ta' kwalunkwe self finanzjarju jew speċifikament marbuta mal-ħolqien, l-akkwist jew l-iżvilupp ta' infrastruttura fis-setturi msemmija fl-Artikolu 4a;

                           (b)

                           l-akkwist jew l-estensjoni ta' parteċipazzjoni f'intrapriżi stabbiliti fil-Krimea u Sevastopol li huma involuti fil-ħolqien, l-akkwist jew l-iżvilupp ta' infrastruttura fis-setturi msemmija fl-Artikolu 4a, inkluż l-akkwist b'mod sħiħ ta' tali intrapriżi u l-akkwist ta' ishma jew titoli ta' natura parteċipattiva;

                           (c)

                           il-ħolqien ta' kwalunkwe impriża konġunta marbuta mal-ħolqien, l-akkwist jew l-iżvilupp ta' infrastruttura fis-setturi msemmija fl-Artikolu 4.

                     Artikolu 4e
               Dan li ġej għandu jiġi pprojbit:

                           (a)

                           l-għoti ta' kwalunkwe self jew kreditu finanzjarju speċifikament marbuta mal-isfruttament tar-riżorsi naturali msemmija fl-Artikolu 4b fil-Krimea u Sevastopol;

                           (b)

                           l-akkwist jew l-estensjoni ta' parteċipazzjoni f'intrapriżi stabbiliti fil-Krimea u Sevastopol li huma involuti fl-isfruttament tar-riżorsi naturali msemmija fl-Artikolu 4b fil-Krimea u Sevastopol, inkluż l-akkwist b'mod sħiħ ta' tali intrapriżi u l-akkwist ta' ishma jew titoli ta' natura parteċipattiva;

                           (c)

                           il-ħolqien ta' kwalunkwe impriża konġunta marbuta mal-isfruttament tar-riżorsi naturali msemmija fl-Artikolu 4b fil-Krimea u Sevastopol.

                     Artikolu 4f
               Il-projbizzjonijiet fl-Artikoli 4d u 4e:

                           (a)

                           għandhom ikunu mingħajr preġudizzju għall-eżekuzzjoni ta' obbligu li jirriżulta minn kuntratti jew ftehimiet konklużi qabel it-30 ta’ Lulju 2014;

                           (b)

                           m'għandhomx iwaqqfu l-estensjoni ta' parteċipazzjoni, jekk tali estensjoni tkun obbligu skont ftehim konkluż qabel it-30 ta’ Lulju 2014.

                     Artikolu 4g
               Il-projbizzjonijiet fl-Artikoli 4b u 4e għandhom ikunu mingħajr preġudizzju għat-transazzjonijiet marbuta mal-manutenzjoni sabiex tkun żgurata s-sikurezza tal-infrastruttura eżistenti.”.

               (3)

               Tiżdied is-sentenza li ġejja mal-Artikolu 5:
               “L-Artikoli 4a sa 4g għandhom jiġu rieżaminati sa mhux iktar tard mill-31 ta' Diċembru 2014.”.

         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta' Lulju 2013.

            Għall-Kunsill

            Il-President

         S. GOZI

      (1)  Deċiżjoni 2014/386/PESK dwar restrizzjonijiet fuq oġġetti li joriġinaw fil-Krimea jew Sevastopol, minħabba l-annessjoni illegali tal-Krimea u Sevastopol (ĠU L 183, 24.6.2014, p. 70).


title: 2009/898/KE: Deċiżjoni tal-Kunsill tat- 30 ta’ Novembru 2009 dwar il-konklużjoni tal-Ftehim bejn il-Komunità Ewropea u l-Barbados dwar l-eżenzjoni mill-viża għal perjodu qasir

text:
               8.12.2009

               MT

               Il-Ġurnal Uffiċjali tal-Unjoni Ewropea

               L 321/40

         DEĊIŻJONI TAL-KUNSILL
   tat-30 ta’ Novembru 2009
   dwar il-konklużjoni tal-Ftehim bejn il-Komunità Ewropea u l-Barbados dwar l-eżenzjoni mill-viża għal perjodu qasir
   (2009/898/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-punt 2(b)(i) tal-Artikolu 62, flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Kummissjoni nnegozjat Ftehim, f’isem il-Komunità Ewropea, mal-Barbados dwar l-eżenzjoni mill-viża għal perjodu qasir (minn hawn 'il quddiem “il-Ftehim”).

               (2)

               Il-Ftehim ġie iffirmat, f'isem il-Komunità, fit-28 ta' Mejju 2009 u ġie applikat provviżorjament minn dik id-data, suġġett għall-konklużjoni tiegħu aktar tard, skont id-Deċiżjoni tal-Kunsill 2009/479/KE (2).

               (3)

               Il-Ftehim għandu jiġi approvat.

               (4)

               Il-Ftehim jistabbilixxi Kumitat Konġunt għall-ġestjoni tal-Ftehim, li għandu jadotta r-regoli ta' proċedura tiegħu. Huwa xieraq li jsir provvediment għal proċedura simplifikata għall-istabbiliment tal-pożizzjoni Komunitarja dwar l-adozzjoni ta' dawk ir-regoli ta' proċedura.

               (5)

               Skont l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u, mingħajr preġudizzju għall-Artikolu 4 tal-imsemmi Protokoll, dawn l-Istati Membri mhumiex jieħdu sehem fl-adozzjoni ta’ din id-Deċiżjoni u mhumiex marbuta minnha jew suġġetti għall-applikazzjoni tagħha,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Barbados dwar l-eżenzjoni mill-viża għal perjodu qasir (3) huwa b'dan approvat f’isem il-Komunità.
   Artikolu 2
   Il-President tal-Kunsill għandu jagħti n-notifika prevista fl-Artikolu 8(1) tal-Ftehim (4).
   Artikolu 3
   Il-Komunità għandha tkun rappreżentata mill-Kummissjoni, megħjuna minn esperti mill-Istati Membri, fil-Kumitat Konġunt ta’ esperti stabbilit mill-Artikolu 6 tal-Ftehim.
   Artikolu 4
   Il-pożizzjoni tal-Komunità fi ħdan l-Kumitat Konġunt ta’ esperti dwar l-adozzjoni tar-regoli ta' proċedura tiegħu skont l-Artikolu 6(4) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.
   Artikolu 5
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Novembru 2009.

            Ghall-Kunsill

            Il-President

         B. ASK

      (1)  Opinjoni tal-20 ta' Ottubru 2009 (għadha mhijiex pubblikata f’Il-Ġurnal Uffiċjali).

      (2)  ĠU L 169, 30.6.2009, p. 9.

      (3)  Għat-test tal-Ftehim ara ĠU L 169, 30.6.2009, p. 10.

      (4)  Id-data tad-dħul fis-seħħ tal-Ftehim se tiġi ppubblikata f’Il-Ġurnal Uffiċjali tal-Unjoni Ewropea mis-Segretarju Ġenerali tal-Kunsill.


title: Deċiżjoni (UE) 2016/1516 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/238

         DEĊIŻJONI (UE) 2016/1516 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Ambjent għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0066/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat-23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0100/2016),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 143.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/242/KE: Deċiżjoni tal-Kunsill tas- 16 ta' Marzu 2009 li taħtar membru wieħed Taljan fil-Kumitat tar-Reġjuni

text:
               18.3.2009

               MT

               Il-Ġurnal Uffiċjali tal-Unjoni Ewropea

               L 72/5

         DEĊIŻJONI TAL-KUNSILL
   tas-16 ta' Marzu 2009
   li taħtar membru wieħed Taljan fil-Kumitat tar-Reġjuni
   (2009/242/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Konsegwentement għat-tmiem tal-mandat tas-Sur Ottaviano Del TURCO sar vakanti siġġu wieħed ta' membru fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Huwa b'dan maħtur fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2010:
   Is-Sur Giovanni CHIODI, Presidente della Regione Abruzzo.
   Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmul fi Brussell, 16 ta’ Marzu 2009.

            Għall-Kunsill

            Il-President

         L. CHATEL

      (1)  ĠU L 56, 25.2.2006, p. 75.


title: Deċiżjoni tal-Kunsill 2005/316/PESK tat- 18 ta’ April 2005 dwar l-implimentazzjoni tal-Pożizzjoni Komuni 2004/694/PESK li tirrigwarda miżuri ġodda għas-sostenn ta’ l-implimentazzjoni effettiva tal-mandat tat-Tribunal Kriminali Internazzjonali għall-ex Jugoslavja (ICTY)

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               385

         DEĊIŻJONI TAL-KUNSILL 2005/316/PESK
   tat-18 ta’ April 2005
   dwar l-implimentazzjoni tal-Pożizzjoni Komuni 2004/694/PESK li tirrigwarda miżuri ġodda għas-sostenn ta’ l-implimentazzjoni effettiva tal-mandat tat-Tribunal Kriminali Internazzjonali għall-ex Jugoslavja (ICTY)
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni 2004/694/PESK (1), u b’mod partikolari l-Artikolu 2 tagħha, flimkien mat-tieni inċiż ta' l-Artikolu 23(2), tat-Trattat dwar l-Unjoni Ewropea,
   Billi:

               (1)

               Fis-sens tal-Pożizzjoni Komuni 2004/694/PESK, il-Kunsill adotta miżuri għall-iffriżar tal-kapitali u r-riżorsi ekonomiċi kollha tal-persuni fiżiċi li ġew akkużati mit-Tribunal Kriminali Internazzjonali għall-ex Jugoslavja (ICTY).

               (2)

               Fil-21 ta’ Frar 2005, il-Kunsill adotta d-Deċiżjoni 2005/148/PESK li temenda l-lista li tinsab fl-Anness mal-Pożizzjoni Komuni 2004/694/PESK.

               (3)

               Wara t-trasferiment tas-Sinjuri Ljubomir BOROVCANIN, Gojko JANKOVIC, Sreten LUKIC, Drago NIKOLIC u Vinko PANDUREVIC fl-istrutturi ta’ detenzjoni ta’ l-ICTY, l-ismijiet tagħhom għandhom jitneħħew mil-lista.

               (4)

               Min-naħa l-oħra, l-ICTY qiegħed lis-Sinjur Zdravko TOLIMIR, li l-akkuża tiegħu ġiet magħmula pubblika fl-10 ta’ Frar 2005, fuq il-lista ta’ persuni akkużati u maħruba. Dan l-isem għalhekk għandu jiddaħħal fil-lista li hemm fl-Anness mal-Pożizzjoni Komuni 2004/694/PESK.

               (5)

               Konsegwentement il-lista li tinsab fl-Anness mal-Pożizzjoni Komuni 2004/694/PESK għandha tiġi emendata,

         IDDEĊIEDA KIF ĠEJ:
   Artikolu 1
   Il-lista ta’ persuni esposta fl-Anness mal-Pożizzjoni Komuni 2004/694/PESK għandha tiġi sostitwita bit-test espost fl-Anness ma' din id-Deċiżjoni.
   Artikolu 2
   Din id-Deċiżjoni għandha jkollha effett mill-jum li fih tiġi adottata.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fi Brussel, nhar it-18 ta’ April 2005.

            Għall-Kunsill

            Il-President

         J. KRECKÉ

      (1)  ĠU L 315, 14.10.2004, p. 52. Pożizzjoni Komuni kif l-aħħar emendata bid-Deċiżjoni 2005/148/PESK (ĠU L 49, 22.2.2005, p. 34).

      ANNESS

            “ANNESS
            Lista ta’ persuni msemmija fl-Artikolu 1

                        Isem: BOROVNICA Goran
                        Data tat-twelid: 15.8.1965
                        Post tat-twelid: Kozarac, muniċipalità ta’ Prijedor, Bosnja-Ħerzegovina
                        Nazzjonalità: Bosnja-Ħerzegovina

                        Isem: DJORDJEVIC Vlastimir
                        Data tat-twelid: 1948
                        Post tat-twelid: Vladicin Han, Serbja-Montenegro
                        Nazzjonalità: Serbja-Montenegro

                        Isem: GOTOVINA Ante
                        Data tat-twelid: 12.10.1955
                        Post tat-twelid: Gżira ta’ Pasman, muniċipalità ta’ Zadar, Repubblika tal-Kroazja

                                    Nazzjonalità

                                    :

                                    Kroata
                                    Franċiża

                        Isem: HADZIC Goran
                        Data tat-twelid: 7.9.1958
                        Post tat-twelid: Vinkovci, Repubblika tal-Kroazja
                        Nazzjonalità: Serbja-Montenegro

                        Isem: KARADZIC Radovan
                        Data tat-twelid: 19.6.1945
                        Post tat-twelid: Petnjica, Savnik, Montenegro, Serbja-Montenegro
                        Nazzjonalità: Bosnja-Ħerzegovina

                        Isem: LUKIC Milan
                        Data tat-twelid: 6.9.1967
                        Post tat-twelid: Visegrad, Bosnja-Ħerzegovina

                                    Nazzjonalità

                                    :

                                    Bosnja-Ħerzegovina
                                    Possibbilment Serbja-Montenegro

                        Isem: LUKIC Sredoje
                        Data tat-twelid: 5.4.1961
                        Post tat-twelid: Visegrad, Bosnja-Ħerzegovina

                                    Nazzjonalità

                                    :

                                    Bosnja-Ħerzegovina
                                    Possibbilment Serbja-Montenegro

                        Isem: MLADIC Ratko
                        Data tat-twelid: 12.3.1942
                        Post tat-twelid: Bozanovici, muniċipalità ta’ Kalinovik, Bosnja-Ħerzegovina

                                    Nazzjonalità

                                    :

                                    Bosnja-Ħerzegovina
                                    Possibbilment Serbja-Montenegro

                        Isem: PAVKOVIC Nebojsa
                        Data tat-twelid: 10.4.1946
                        Post tat-twelid: Senjski Rudnik, Serbja-Montenegro
                        Nazzjonalità: Serbja-Montenegro

                        Isem: POPOVIC Vujadin
                        Data tat-twelid: 14.3.1957
                        Post tat-twelid: Sekovici, Bosnja-Ħerzegovina
                        Nazzjonalità: Serbja-Montenegro

                        Isem: TOLIMIR Zdravko
                        Data tat-twelid: 27 ta’ Novembru 1948
                        Post tat-twelid: [għad irid jimtela]
                        Nazzjonalità: [għad trid timtela]

                        Isem: ZELENOVIC Dragan
                        Data tat-twelid: 12.2.1961
                        Post tat-twelid: Foca, Bosnja-Ħerzegovina
                        Nazzjonalità: Bosnja-Ħerzegovina

                        Isem: ZUPLJANIN Stojan
                        Data tat-twelid: 22.9.1951
                        Post tat-twelid: Kotor Varos, Bosnja-Ħerzegovina
                        Nazzjonalità: Bosnja-Ħerzegovina”


title: 2009/407/KE: Deċiżjoni tal-Parlament Ewropew u tal-Kunsill tas- 6 ta’ Mejju 2009 li temenda l-Ftehim Interistituzzjonali tas- 17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali (2007-2013)

text:
               29.5.2009

               MT

               Il-Ġurnal Uffiċjali tal-Unjoni Ewropea

               L 132/8

         DEĊIŻJONI TAL-PARLAMENT EWROPEW U TAL-KUNSILL
   tas-6 ta’ Mejju 2009
   li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali (2007-2013)
   (2009/407/KE)
   IL-PARLAMENT EWROPEW U L-KUNSILL tal-UNJONI EWROPEA,
   Wara li kkunsidra l-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja fis-sod (1), u b’mod partikulari l-Punti 21, 22, l-ewwel u t-tieni paragrafi, u 23 tagħha,
   Wara li kkunsidraw il-proposta tal-Kummissjoni,
   Billi:

               (1)

               Fil-laqgħa tat-trilogu tat-2 ta’ April 2009 l-Parlament Ewropew, il-Kunsill u l-Kummissjoni qablu dwar l-iffinanzjar, fil-qafas tal-Pjan Ewropew għall-Irkupru Ekonomiku għall-modernizzazzjoni tal-infrastrutturi u s-solidarjetà fl-enerġija, ta’ proġetti fil-qasam tal-enerġija u l-Internet broadband, kif ukoll għat-tisħiħ tal-operazzjonijiet relatati mal-“isfidi ġodda” ddefiniti fil-kuntest tal-valutazzjoni tar-riforma ta’ nofs iż-żmien tal-2003 tal-Politika Agrikola Komuni (“Il-Kontroll tas-Saħħa”). L-iffinanzjar jeħtieġ, bħala l-ewwel pass, li ssir reviżjoni tal-qafas finanzjarju multiannwali 2007-2013 skont il-Punti 21, 22 u 23 tal-Ftehima Interistituzzjonali, sabiex l-ogħla limitu għas-sena 2009 għall-approprijazzjonijiet għall-impenji taħt is-sotto-intestatura 1a jitgħolla b’ammont ta’ EUR 2 000 000 000 bil-prezzijiet attwali.

               (2)

               Iż-żieda fl-ogħla limitu tas-sotto-intestatura 1a se tkun ibbilanċjata totalment bit-tnaqqis tal-ogħla limitu għall-approprijazzjonjiet għall-impenji taħt l-intestatura 2 għas-sena 2009 bl-ammont ta’ EUR 2 000 000 000.

               (3)

               Sabiex tinżamm relazzjoni xierqa bejn l-impenji u l-ħlasijiet, il-limiti massimi annwali għall-approprjazzjonijiet għall-ħlasijiet ser jiġu aġġustati. L-aġġustament ser ikun newtrali.

               (4)

               L-Anness I tal-Ftehima Interistituzzjonali dwar id-dixxiplina baġitarja u l-amministrazzjoni finanzjarja fis-sod għalhekk għandha tiġi emendata (2),

         IDDEĊIDEW KIF ĠEJ:
   Artikolu Waħdani
   L-Anness I tal-Ftehima Interistituzzjonali dwar id-dixxiplina baġitarja u l-amministrazzjoni finanzjarja fis-sod huwa ssostitwit bl-Anness ta’ din id-Deċiżjoni.

      Magħmul fi Strasburgu, 6 ta’ Mejju 2009.

            Għall-Parlament Ewropew

            Il-President

         H.-G. PÖTTERING

            Għall–Kunsill

            Il-President

         J. KOHOUT

      (1)  ĠU C 139, 14.6.2006, p. 1.

      (2)  Għal dak il-għan, iċ-ċifri li jirriżultaw mill-ftehima msemmija hawn fuq huma maqluba għall-prezzijiet tal-2004.

      ANNESS

         Qafas finanzjarju 2007-2013 rivedut għal pjan ewropew ta’ rkupru ekonomiku (prezzijiet kostanti 2004)

                  (miljuni ta’ EUR – prezzijiet kostanti 2004)

                  Approprijazzjonijiet ta’ impenn

                  2007

                  2008

                  2009

                  2010

                  2011

                  2012

                  2013

                  Total
                  2007-2013

                              1.

                              Tkabbir Sostenibbli

                     50 865

                     53 262

                     55 883

                     54 860

                     55 400

                     56 866

                     58 256

                     385 392

                              1a

                              Kompetittività għat-Tkabbir u l-Impjiegi

                  8 404

                  9 595

                  12 021

                  11 000

                  11 306

                  12 122

                  12 914

                  77 362

                              1b

                              Koeżjoni għat-Tkabbir u l-Impjiegi

                  42 461

                  43 667

                  43 862

                  43 860

                  44 094

                  44 744

                  45 342

                  308 030

                              2.

                              Preservazzjoni u Mmaniġġjar tar-Riżorsi Naturali

                     51 962

                     54 685

                     52 205

                     53 379

                     52 528

                     51 901

                     51 284

                     367 944

                  li minnhom: nfiq marbut mas-suq u ħlasijiet diretti

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Ċittadinanza, libertà, sigurtà u ġustizzja

                     1 199

                     1 258

                     1 380

                     1 503

                     1 645

                     1 797

                     1 988

                     10 770

                              3a

                              Libertà, Sigurtà u Ġustizzja

                  600

                  690

                  790

                  910

                  1 050

                  1 200

                  1 390

                  6 630

                              3b

                              Ċittadinanza

                  599

                  568

                  590

                  593

                  595

                  597

                  598

                  4 140

                              4.

                              L-UE bħala attur globali

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Amministrazzjoni (1)

                     6 633

                     6 818

                     6 973

                     7 111

                     7 255

                     7 400

                     7 610

                     49 800

                              6.

                              Kumpensi

                     419

                     191

                     190

                     800

                     Approprjazzjonijiet ta’ impenn totali

                     117 277

                     122 683

                     123 370

                     123 862

                     124 167

                     125 643

                     127 167

                     864 169

                  bħala persentaġġ tal-GNI

                  1,08  %

                  1,09  %

                  1,07  %

                  1,05  %

                  1,03  %

                  1,02  %

                  1,01  %

                  1,048  %

                     Approprjazzjonijiet ta’ ħlas totali

                     115 142

                     119 805

                     110 439

                     119 126

                     116 552

                     120 145

                     119 391

                     820 600

                  bħala persentaġġ tal-GNI

                  1,06  %

                  1,06  %

                  0,96  %

                  1,01  %

                  0,97  %

                  0,98  %

                  0,95  %

                  1,00  %

                  Marġni disponibbli

                  0,18  %

                  0,18  %

                  0,28  %

                  0,23  %

                  0,27  %

                  0,26  %

                  0,29  %

                  0,24  %

                  Limitu Massimu ta’ Riżorsi Proprji bħala persentaġġ tal-GNII

                  1,24  %

                  1,24  %

                  1,24  %

                  1,24  %

                  1,24  %

                  1,24  %

                  1,24  %

                  1,24  %

         (1)  In-nefqa għall-pensjonijiet inkluża fil-limitu massimu għal din l-intestatura hija kkalkulata b’mod nett wara li jitnaqqsu l-kontribuzzjonijiet tal-istaff għall-iskema rilevanti, fil-limitu ta’ EUR 500 miljun bil-prezzijiet tal-2004 għall-perjodu 2007-2013.


title: 2012/644/UE: Deċiżjoni tal-Kunsill tal- 24 ta’ Settembru 2012 dwar l-iffirmar, f’isem l-Unjoni Ewropea, tal-Ftehim f’għamla ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea

text:
               18.10.2012

               MT

               Il-Ġurnal Uffiċjali tal-Unjoni Ewropea

               L 287/2

         DEĊIŻJONI TAL-KUNSILL
   tal-24 ta’ Settembru 2012
   dwar l-iffirmar, f’isem l-Unjoni Ewropea, tal-Ftehim f’għamla ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea
   (2012/644/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fid-29 ta’ Jannar 2007, il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjonijiet mal-Unjoni Ewropea tar-Repubblika tal-Bulgarija u r-Rumanija.

               (2)

               In-negozjati tmexxew mill-Kummissjoni fi ħdan il-qafas tad-direttivi ta’ negozjar adottati mill-Kunsill.

               (3)

               Dawn in-negozjati ġew fi tmiemhom u l-Ftehim f’għamla ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea (il-Ftehim) ġie inizjalizzat minn rappreżentant tal-Unjoni Ewropea nhar il-21 ta’ Diċembru 2011 u minn rappreżentant tal-Istati Uniti tal-Amerika nhar is-17 ta’ Frar 2012.

               (4)

               Il-Ftehim għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim f’għamla ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea (“il-Ftehim”) huwa b’dan awtorizzat f’isem l-Unjoni, suġġett għall-konklużjoni tal-imsemmi Ftehim (1).
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa li jiffirmaw il-Ftehim f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta’ Settembru 2012.

            Għall-Kunsill

            Il-President

         A. D. MAVROYIANNIS

      (1)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


Avviż Legali Importanti

|

32006D0848

Deċiżjoni tal-Kunsill tas- 17 ta’ Lulju 2006 dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta' l-Urugwaj dwar ċerti aspetti tas-servizzi ta' l-ajru

Official Journal L 330 , 28/11/2006 P. 0018 - 0018 Official Journal L 200 , 01/08/2007 P. 0202 - 0202

		20060717Deċiżjoni tal-Kunsilltas- 17 ta’ Lulju 2006dwar l-iffirmar u l-applikazzjoni provviżorja tal-Ftehim bejn il-Komunità Ewropea u r-Repubblika Orjentali ta' l-Urugwaj dwar ċerti aspetti tas-servizzi ta' l-ajru(2006/848/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Fil- 5 ta' Ġunju 2003, il-Kunsill awtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.(2) F'isem il-Komunità, il-Kummissjoni nnegozjat Ftehim mar-Repubblika Orjentali ta' l-Urugwaj dwar ċerti aspetti tas-servizzi ta' l-ajru konformement mal-mekkaniżmi u d-direttivi fl-Anness mad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Suġġett għall-konklużjoni eventwali tiegħu f'data aktar 'il quddiem, il-Ftehim negozjat mill-Kummissjoni għandu jiġi ffirmat u applikat provviżorjament,IDDEĊIEDA KIF ĠEJ:Artikolu 1L-iffirmar tal-Ftehim bejn il-Komunità Ewropea u r-Repubblika Orjentali ta' l-Urugwaj dwar ċerti aspetti tas-servizzi ta' l-ajru huwa b'dan approvat f'isem il-Komunità, suġġett għall-konklużjoni ta' l-imsemmi Ftehim.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill b’dan qed jiġi awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem il-Komunità, suġġett għall-konklużjoni tiegħu.Artikolu 3Sa meta jidħol fis-seħħ, il-Ftehim għandu jkun applikat b'mod provviżorju mill-ewwel jum ta’ l-ewwel xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.Artikolu 4Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.Magħmul fi Brussell, 17 ta’ Lulju 2006.Għall-KunsillIl-PresidentE. Tuomioja--------------------------------------------------


title: Id-Deċiżjoni tal-Kunsill tat-18 ta' Diċembru 1995 dwar l-applikazzjoni provviżorja tal-Ftehim f'forma ta' Skambju ta' Ittri li jemenda l-Ftehim bejn il-Komunità Ekonomika Ewropea u r-Repubblika Soċjalista tal-Vjetnam dwar il-kummerċ tal-prodotti tessili u tal-ħwejjeġ

text:
Avviż Legali Importanti

|

31995D0566

Official Journal L 322 , 30/12/1995 P. 0018 - 0018

		Id-Deċiżjoni tal-Kunsilltat-18 ta' Diċembru 1995dwar l-applikazzjoni provviżorja tal-Ftehim f'forma ta' Skambju ta' Ittri li jemenda l-Ftehim bejn il-Komunità Ekonomika Ewropea u r-Repubblika Soċjalista tal-Vjetnam dwar il-kummerċ tal-prodotti tessili u tal-ħwejjeġ(95/566/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b'mod partikolari, l-Artikolu 113 flimkien ma' l-ewwel sentenza ta' l-Artikolu 228(2), tiegħu,Wara li kkunsidra l-proposta tal-Kummissjoni,Billi l-Kummissjoni nnegozjat f'isem il-Komunità Ftehim f'forma ta' Skambji ta' Ittri bejn il-Komunità Ekonomika Ewropea u r-Repubblika Soċjalista tal-Vjetnam dwar il-kummerċ tal-prodotti tessili u tal-ħwejjeġ, li nbeda fil-15 ta' Diċembru 1992 kif modifikat mill-Ftehim f'forma ta' Skambji ta' Ittri li nbeda fl-20 ta' Diċembru 1994;Billi dan il-Ftehim f'forma ta' Skambji ta' Ittri għandu jkun applikat fuq bażi provviżorja mill-1 ta' Jannar 1995, sakemm jitlestew il-proċeduri meħtieġa għall-konklużjoni tiegħu, bla ħsara għall-applikazzjoni provviżorja reċiproka mir-Repubblika Soċjalista tal-Vjetnam,IDDEĊIEDA DAN LI ĠEJ:Artikolu 1Il-Ftehim f'forma ta' Skambji ta' Ittri li jemenda l-Ftehim bejn il-Komunità Ekonomika Ewropea u r-Repubblika Soċjalista tal-Vjetnam dwar il-kummerċ tal-prodotti tessili u tal-ħwejjeġ għandu jkun applikat fuq bażi provviżorja mill-1 ta' Jannar 1995, sal-konklużjoni formali tiegħu, bla ħsara għall-applikazzjoni reċiproka mir-Repubblika Soċjalista tal-Vjetnam.It-test ta' dan il-Ftehim huwa anness ma' din id-Deċiżjoni.Artikolu 2Din id-Deċizjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-18 ta' Diċembru 1995.1F'isem il-KunsillIl-PresidentJ. Borrell Fontelles--------------------------------------------------


|

2011/768/UE: Deċiżjoni tal-Kunsill tas- 27 ta’ Ottubru 2011 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea - Ftehim fil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea

Official Journal L 317 , 30/11/2011 P. 0006 - 0009

		Deċiżjoni tal-Kunsilltas- 27 ta’ Ottubru 2011dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea(2011/768/UE)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a)(v) tiegħu,Wara li kkunsidra l-proposta mill-Kummissjoni Ewropea,Wara li kkunsidra l-kunsens tal-Parlament Ewropew,Billi:(1) Fid- 29 ta’ Jannar 2007 il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjonijiet mal-Unjoni Ewropea tar-Repubblika tal-Bulgarija u tar-Rumanija.(2) In-negozjati tmexxew mill-Kummissjoni fil-qafas tad-direttivi ta' negozjati adottati mill-Kunsill.(3) Dawn in-negozjati ġew konklużi u, fil- 15 ta' Ġunju 2010, ġie inizjalat il-Ftehim fil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea ("il-Ftehim").(4) Il-Ftehim ġie ffirmat f’isem l-Unjoni fl- 24 ta’ Mejju 2011, suġġett għall-konklużjoni tiegħu f’data aktar tard, skont id-Deċiżjoni tal-Kunsill 2011/247/UE [1].(5) Il-Ftehim għandu jiġi approvat,ADOTTA DIN ID-DEĊIŻJONI:Artikolu 1Il-Ftehim fil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea ("il-Ftehim") huwa b'dan approvat f'isem l-Unjoni.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa b’dan awtorizzat li jaħtar il-persuna jew persuni li jkollhom is-setgħa li jagħtu, f'isem l-Unjoni, in-notifika prevista fil-Ftehim [2].Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha.Magħmul fil-Lussemburgu, is- 27 ta’ Ottubru 2011.Għall-KunsillIl-PresidentJ. Miller[1] ĠU L 104, 20.4.2011, p. 1.[2] Id-data tad-dħul fis-seħħ tal-Ftehim ser tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.--------------------------------------------------Ftehimfil-forma ta' Skambju ta' Ittri bejn l-Unjoni Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni EwropeaA. Ittra mill-UnjoniSinjur,Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea, għandi l-unur nipproponi dan li ġej:1. L-Unjoni Ewropea għandha tinkorpora fl-iskeda tagħha, għat-territorju doganali tal-UE 27, il-konċessjonijiet li jinsabu fl-iskeda tal-UE 25 bil-modifiki li ġejjin:Jiżdiedu 400 tunnellata (piż ta' karkassi) mal-allokazzjoni għall-Awstralja skont il-kwota tar-rata tat-tariffi tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %;Tinħoloq allokazzjoni erga omnes ta' 200 tunnellata (piż ta' karkassi) skont il-kwota tar-rata tat-tariffi tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %;Tiġi aġġustata l-kwota tar-rata tariffarja tal-UE għan-"nagħaġ ħajjin, ħlief annimali ta' razza pura", bi kwota kontinġenti ta' 10 % billi jitneħħew l-allokazzjonijiet ta' 1010 tunnellati (għar-Rumanija) u 4255 tunnellata (għall-Bulgarija);Tiġi aġġustata wkoll il-kwota tar-rata tariffarja tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", bi kwota kontinġenti ta' 0 % billi jitneħħew l-allokazzjonijiet ta' 75 tunnellata (għar-Rumanija) u 1250 tunnellata (għall-Bulgarija).2. L-Unjoni Ewropea għandha tiżgura li l-allokazzjoni addizzjonali sħiħa ta' 400 tunnellata għall-Awstralja skont il-kwota tar-rata tariffarja tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", tkun disponibbli fl-ewwel perjodu ta' kwota annwali li japplika mid-data tad-dħul fis-seħħ tal-ftehim, u għal kull perjodu ta' kwota annwali wara dan.3. L-Awstralja taċċetta l-approċċ tal-Unjoni Ewropea biex tikkumpensa l-kontinġenti tariffarji bl-għan li jiġu aġġustati l-obbligi tal-UE 25 u tar-Repubblika tal-Bulgarija u tar-Rumanija fil-qafas tal-GATT, wara t-tkabbir reċenti tal-Unjoni Ewropea.4. Jistgħu jsiru konsultazzjonijiet fi kwalunkwe ħin rigward il-kwestjonijiet imsemmija hawn fuq, fuq talba ta' kull waħda mill-partijiet.Inkun obbligat lejk jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra u l-konferma tiegħek għandhom flimkien jikkostitwixxu Ftehim fil-forma ta' Skambju ta' Ittri bejn l-Unjoni Ewropea u l-Awstralja.L-Unjoni Ewropea u l-Awstralja għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.Nassigurak, Sinjur, mill-ikbar stima li għandi lejk.Għall-Unjoni EwropeaB. Ittra mill-AwstraljaSinjur,Għandi l-unur ngħarrfek li rċevejt l-ittra tiegħek bid-data tal-lum, li taqra kif ġej:"Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea, għandi l-unur nipproponi dan li ġej:1. L-Unjoni Ewropea għandha tinkorpora fl-iskeda tagħha, għat-territorju doganali tal-UE 27, il-konċessjonijiet mogħtija u applikati għall-UE 25 bil-modifiki li ġejjin:Jiżdiedu 400 tunnellata (piż ta' karkassi) mal-allokazzjoni għall-Awstralja skont il-kwota tar-rata tat-tariffi tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %;Tinħoloq allokazzjoni erga omnes ta' 200 tunnellata (piż ta' karkassi) skont il-kwota tar-rata tat-tariffi tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", waqt li tinżamm il-kwota kontinġenti preżenti ta' 0 %;Tiġi aġġustata l-kwota tar-rata tariffarja tal-UE għan-"nagħaġ ħajjin, ħlief annimali ta' razza pura", b'rata fil-kwota ta' 10 % billi jitneħħew l-allokazzjonijiet ta' 1010 tunnellati (għar-Rumanija) u 4255 tunnellata (għall-Bulgarija);Tiġi aġġustata l-kwota tar-rata tariffarja tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", bi kwota kontinġenti ta' 0 % billi jitneħħew l-allokazzjonijiet ta' 75 tunnellata (għar-Rumanija) u 1250 tunnellata (għall-Bulgarija).2. L-Unjoni Ewropea għandha tiżgura li l-allokazzjoni addizzjonali sħiħa ta' 400 tunnellata għall-Awstralja skont il-kwota tar-rata tariffarja tal-UE għal-"laħam tan-nagħaġ jew tal-mogħoż, frisk, imkessaħ jew iffriżat", tkun disponibbli fl-ewwel perjodu ta' kwota annwali li japplika mid-data tad-dħul fis-seħħ tal-ftehim, u għal kull perjodu ta' kwota annwali wara dan.3. L-Awstralja taċċetta l-approċċ tal-Unjoni Ewropea biex tikkumpensa l-kontinġenti tariffarji bl-għan li jiġu aġġustati l-obbligi tal-UE 25 u tar-Repubblika tal-Bulgarija u tar-Rumanija fil-qafas tal-GATT, wara t-tkabbir reċenti tal-Unjoni Ewropea.4. Jistgħu jsiru konsultazzjonijiet fi kwalunkwe ħin rigward il-kwistjonijiet imsemmija hawn fuq, fuq talba ta' kull waħda mill-partijiet.Inkun obbligat lejk jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan ikun il-każ, din l-ittra u l-konferma tiegħek għandhom flimkien jikkostitwixxu Ftehim fil-forma ta' Skambju ta' Ittri bejn l-Unjoni Ewropea u l-Awstralja.L-Unjoni Ewropea u l-Awstralja għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.".Għandi l-unur nesprimi l-qbil tal-Gvern tiegħi mal-ittra ta' hawn fuq.Nassigurak, Sinjur, mill-ikbar stima li għandi lejk.Għall-Gvern tal-Awstralja--------------------------------------------------


title: 2013/684/UE: Deċiżjoni tal-Kunsill tad- 19 ta’ Novembru 2013 li taħtar membru supplenti Awstrijak fil-Kumitat tar-Reġjuni

text:
               27.11.2013

               MT

               Il-Ġurnal Uffiċjali tal-Unjoni Ewropea

               L 316/45

         DEĊIŻJONI TAL-KUNSILL
   tad-19 ta’ Novembru 2013
   li taħtar membru supplenti Awstrijak fil-Kumitat tar-Reġjuni
   (2013/684/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sinjura Gabriele BURGSTALLER sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b’dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sinjura Brigitta PALLAUF, Landtagspräsidentin Salzburger Landtag.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta’ Novembru 2013.

            Għall-Kunsill

            Il-President

         L. LINKEVIČIUS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni (UE) 2015/1704 tal-Parlament Ewropew tad-29 ta' April 2015 dwar l-għeluq tal-kontijiet tal-Impriża Konġunta SESAR għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/407

      DEĊIŻJONI (UE) 2015/1704 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Impriża Konġunta SESAR għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Impriża Konġunta SESAR għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2013, flimkien mat-tweġibiet tal-Impriża Konġunta (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Impriża Konġunta għall-implimentazzjoni tal-baġit għas-sena finanzjarja 2013 (05306/2015 — C8-0049/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 219/2007 tas-27 ta' Frar 2007 dwar l-istabbiliment ta' Impriża Konġunta għall-iżvilupp tas-sistema Ewropea ta' ġenerazzjoni ġdida għall-ġestjoni tat-traffiku tal-ajru (SESAR) (5), u b'mod partikolari l-Artikolu 4(b) tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0110/2015),

         1.

            Japprova l-għeluq tal-kontijiet tal-Impriża Konġunta SESAR għas-sena finanzjarja 2013;

         2.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 452, 16.12.2014, p. 58.

         (2)  ĠU C 452, 16.12.2014, p. 59.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 64, 2.3.2007, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Kunsill tat- 2 ta' Novembru 2004 li taħtar membru tal-Qorti ta' l-Awdituri

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               100

         DEĊIŻJONI TAL-KUNSILL
   tat-2 ta' Novembru 2004
   li taħtar membru tal-Qorti ta' l-Awdituri
   (2004/759/KE, Euratom)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 247(1), (2) u (3) tiegħu,
   Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 160b(3) tiegħu,
   Wara li kkunsidra l-Att ta' Adeżjoni 2003, u b'mod partikolari, l-Artikolu 47 tiegħu,
   Wara li kkunsidra l-opinjoni tal-Parlament Ewropew (1),
   Billi:
   L-Artikolu 47 ta' l-Att ta' Adeżjoni 2003 jipprevedi l-ħatra ta' għaxar membri addizzjonali għall-Qorti ta' l-Awdituri għal mandat ta' sitt snin. Il-Kunsill għad irid jaħtar wieħed minn dawk il-membri addizzjonali, biex jikkompleta l-ħatra ta' disa' membri fis-7 ta' Mejju 2004 (2),
   IDDEĊIEDA KIF ĠEJ:
   Artikolu 1
   Is-Sinjur Kikis KAZAMIAS hu hawnhekk maħtur membru tal-Qorti ta' l-Awdituri għal perojodu ta' sitt snin b'effett mid-data ta' l-adozzjoni ta' din id-Deċiżjoni.
   Artikolu 2
   Din id-Deċiżjoni għandha tieħu effett fil-jum meta tiġi adottata.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmula fi Brussel, nhar it-2 Novembru 2004.

            Għall-Kunsill

            Il-President

         B. R. BOT

      (1)  Opinjoni mogħtija fit-28 ta' Ottubru 2004.

      (2)  ĠU L 187, 26.5.2004, p. 7.